La Junta de Govern Local aprova sol·licitar una subvenció al Ministeri d'Interior per a reparar danys ocasionats per els temporals
18 de maig 2015

La Junta de Govern Local de l'Ajuntament de Sagunt ha aprovat aquest matí, a proposta del Consell Agrari, sol·licitar una subvenció al Ministeri d'Interior, acollint-se a l'art.4 del Reial decret-llei 2/2015, de 6 de març, per a l'adopció de mesures urgents amb la finalitat de reparar els danys causats per les inundacions i altres efectes dels temporals de pluja, neu i vent esdevinguts en els mesos de gener, febrer i març de 2015 per una quantitat de més de 20.000 euros.  
  
La portaveu de l'Equip de Govern, Davinia Bono, ha explicat que **“Després dels temporals, el Consell Agrari de Sagunt va contractar l'execució d'obres necessàries per a la reparació de diversos camins danyats: i amb açò, s'han repavimentat els camins rurals de Joan Ribera, Cames, Estepar i Gausa i la repavimentació amb formigó d'un tram del camí de Bonilles. El passat mes d'abril, aquestes obres van ser adjudicades a l'empresa Construccions Ferque S.L per un import de 20.049 euros i gràcies a la mesura presa pel govern, les obres de repavimentació podran ser subvencionades”**  
  
Els camins, presentaven desperfectes en trams puntuals, concretament, sots en Cames, Estepar i Gausa i dos trams lineals de 586 m2 en Bonilles i 1.459 m2 en Joan Ribera. Per tant, es va considerar necessari repavimentar els camins per a permetre un accés adequat a les zones de producció, a més de consolidar i evitar la deterioració progressiva que sobre el ferm es produeix.​

*   [](http://www.facebook.com/sharer.php?u=https://aytosagunto.es/va/actualitat/la-junta-de-govern-local-aprova-sol-licitar-una-subvenció-al-ministeri-d-interior-per-a-reparar-danys-ocasionats-per-els-temporals/ "Facebook")
*   [](http://twitter.com/share?url=https://aytosagunto.es/va/actualitat/la-junta-de-govern-local-aprova-sol-licitar-una-subvenció-al-ministeri-d-interior-per-a-reparar-danys-ocasionats-per-els-temporals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-junta-de-govern-local-aprova-sol-licitar-una-subvenció-al-ministeri-d-interior-per-a-reparar-danys-ocasionats-per-els-temporals/ "Linked In")
*   [](mailto:?body=https://aytosagunto.es/va/actualitat/la-junta-de-govern-local-aprova-sol-licitar-una-subvenció-al-ministeri-d-interior-per-a-reparar-danys-ocasionats-per-els-temporals/)